Eberhard Werner
Dr. Eberhard Werner (b. 21. Adar 1966 - m. 04. Tebaxe 2023) teologê do Alman bi, eslê cı Swabya rao. 

O be xanıma xo (zıwanzane) Brigitte Wernere ra piya sıftey 2000an ra tepeya Zazaki sero gırweyay, semineranê Zazaki de ca gırewt, Zazaki u Zazayan sero meqaley nuşti. İnan aver Zazakiyê Pılemoriye-Erzıngani musay, tepeya gıranaiye dê Zazakiyê Veroci (Çêrmuge-Sêwrege-Aldûşe).

Dr. Werneri 2017ıne de Zazayan sero kıtabê antropolociye be İngilizki u namey "Rivers and Mountains" ra (Roy (çemi) u koy) nuşt, oyo ke Zazayan sero antropolociye de kıtabo akademiko verêno. 

Serra 2012yıne de ki kıtabo Almanki be namey "Bibelübersetzung – Schnittstelle zwischen Kulturen: Zusammenhänge dargestellt an der Sprache und Kultur der Zaza" (Çarnayışê kıtabê mıqedesi/bımbareki - Kulturan miyan de nuqtey çati/têseramayışi: Zıwan u kulturê Zazayan de elaqê tesqirkerdey) vet. 

Ê Eberhard Werneri Zazayan u Zazaki sero meqaley cı ki estê.

Eberhard Werner 04.08.2023 de şi heqiya xo, riyê nêweşiyan ra ke ey be mengan antê. Welatê xo nezdiyê Stuttgarti de wedardeo.

Çımey

Gırey 
 Riperrê Werneri "academia.edu" de 

Nuştekarê Almani